
ŠIAULIŲ JAUNŲJŲ TURISTŲ CENTRAS
	
AIŠKINAMASIS RAŠTAS
PRIE 2020 METŲ I KETVIRČIO FINANSINIŲ ATASKAITŲ RINKINIO (SUTRUMPINTAS)

2020-04-15
Šiauliai


BENDROJI DALIS  ir  APSKAITOS POLITIKA pateikta Aiškinamajame rašte prie 2019 metų metinio finansinių ataskaitų rinkinio.


III. PASTABOS

Finansinės būklės ataskaitos pagal 2020 m. kovo 31 d. duomenis sumų paaiškinimas:

ILGALAIKIS TURTAS

P01. Šiaulių jaunųjų turistų centras savo veikloje naudoja nematerialųjį ir materialųjį ilgalaikį turtą, kurio likutinė vertė 2020 m. kovo 31 d. yra 59663,89 Eur.

Nematerialusis turtas
Nematerialusis turtas apskaitoje registruojamas įsigijimo savikaina, finansinėje atskaitomybėje parodomas įsigijimo savikaina, atėmus sukauptą amortizaciją ir jo vertės sumažėjimą. Amortizacija skaičiuojama pagal tiesiogiai proporcingą (tiesinį) metodą. Nematerialiojo turto eksploatavimo išlaidos priskiriamos to ataskaitinio laikotarpio, kuriuo jos buvo patirtos, sąnaudoms.
Šiaulių jaunųjų turistų centro nematerialiojo turto įsigijimo savikainą sudaro 1623,90 €, sukaupta amortizacijos suma ataskaitinio laikotarpio pabaigoje 1623,90 €. Taigi likutinė turto vertė  - 0,00 €.
Įstaigoje naudojamas visiškai amortizuotas nematerialusis ilgalaikis turtas, kurio likutinė vertė yra 0,00 €, tai buhalterinė programa „Progra“, programinė įranga  „Windows XP home edition“, programinė įranga „Windows XP HE SP“ ir kt.
Per 2020 metų I ketvirtį Šiaulių jaunųjų turistų centras nematerialiojo turto neįsigijo.

Materialusis turtas

Ilgalaikis materialusis turtas apskaitoje registruojamas įsigijimo savikaina, finansinėje atskaitomybėje parodomas įsigijimo savikaina, atėmus sukauptą nusidėvėjimą ir jo vertės sumažėjimą. Nusidėvėjimas pradedamas skaičiuoti nuo kito mėnesio po to, kai turtas pradėtas eksploatuoti. Nusidėvėjimo suma pripažįstama sąnaudomis kiekvieną ataskaitinį laikotarpį.
Ilgalaikio materialiojo turto eksploatavimo išlaidos priskiriamos to ataskaitinio laikotarpio, kuriuo jos buvo patirtos, veiklos sąnaudoms.
         Šiaulių jaunųjų turistų centro ilgalaikį materialųjį turtą – 59663,89 € sudaro: 54021,15 € –  negyvenamųjų pastatų likutinė vertė, 510,35 € – mašinų ir įrenginių likutinė vertė, 5077,55 € baldų ir biuro įrangos likutinė vertė ir 54,84 € - kitas ilgalaikis turtas.
          Įstaigoje yra materialiojo ilgalaikio turto, kuris yra visiškai nudėvėtas, tačiau vis dar naudojamas veikloje, tai kieto kuro katilai, elektros generatorius, pjūklas, vejapjovė, motociklas „Buranas“, stovas, skirtas prisitraukimams ir atsispaudimams, baldų komplektas, sekcija, trys kompiuteriai ir monitorius.
          Ilgalaikio turto, įsigyto pagal finansinės nuomos (lizingo) sutartis Šiaulių jaunųjų turistų centras neturi. 
         Ilgalaikio finansinio turto Šiaulių jaunųjų turistų centras neturi.
         Biologinio turto Šiaulių jaunųjų turistų centras neturi.

TRUMPALAIKIS TURTAS

P02. Šiaulių jaunųjų turistų centro trumpalaikį turtą sudaro atsargos (medžiagos ir ūkinis inventorius), išankstiniai mokėjimai, per vienerius  metus gautinos sumos, trumpalaikės investicijos bei pinigai bankų sąskaitose. 2020 m. kovo 31 d. įstaigos trumpalaikį turtą sudaro atsargos, per vienerius metus gautinos sumos ir pinigai banko sąskaitose bei kasoje.
 Atsargų likutis 2020 m. kovo 31 d. yra 417,64 €. Tai nesunaudotos kurui skirtos akmens anglies atsargos. 
Išankstinių mokėjimų Šiaulių jaunųjų turistų centre nebuvo.
	Per vienerius metus gautinų sumų likutį 86773,58 € sudaro sukauptos gautinos sumos: 13533,00 € – surinktos ir pervestos tėvų įmokų ir atsitiktinių paslaugų lėšos į Šiaulių miesto savivaldybės biudžetą, 73097,22 € - atostogų rezervo sukauptos sumos bei sukauptos sumos iš savivaldybės biudžeto – 143,36 €.
		Pinigų likutį 5352,59 € sudaro: įstaigos paramos sąskaitoje likusi sukaupta pinigų suma – 4442,20 €, gautos lėšos iš kitų biudžetinių įstaigų – 322,00 €, savivaldybės biudžeto lėšų likutis sąskaitoje – 258,60 €, spec. lėšų likutis – 325,79 ir gautų tėvų įmokų likutis kasoje – 4,00€. 

FINANSAVIMO SUMOS

Finansavimo sumas sudaro finansavimo sumos nepiniginiam turtui įsigyti ir finansavimo sumos kitoms išlaidoms kompensuoti. Finansavimo sumos kitoms išlaidoms yra skirtos ataskaitinio laikotarpio išlaidoms kompensuoti. Finansavimo sumos nepiniginiam turtui įsigyti apima ir nemokamai gautą turtą.	
P03. Finansavimo sumų likutis 2020 m. kovo 31 d. yra 64539,14 €.
Finansavimo sumos iš savivaldybės biudžeto – 59774,94 €. Šią sumą sudaro: 59098,70 € - ilgalaikio nematerialiojo ir materialiojo turto, įsigyto iš savivaldybės biudžeto lėšų likutinė vertė (iš jų: pastatai - 54021,15 €; baldai ir biuro įranga – 5077,55 €), 417,64 € nesunaudotas atsargų likutis ir finansavimo sumos kitoms išlaidoms, t. y. gautų, bet nepanaudotų savivaldybės biudžeto lėšų likutis įstaigos sąskaitoje  – 258,60 €.
[bookmark: _GoBack]	Finansavimo sumos iš kitų šaltinių – 4764,20 €, tai paramos lėšų ir lėšų, gautų iš kitų biudžetinių įstaigų, likutis banko sąskaitoje. 

 ĮSIPAREIGOJIMAI

Įsipareigojimus sudaro: ilgalaikiai įsipareigojimai ir trumpalaikiai įsipareigojimai.
	Ilgalaikių įsipareigojimų Šiaulių jaunųjų turistų centras neturi.
P04. Šiaulių jaunųjų turistų centro trumpalaikiai įsipareigojimai 73502,52 €: 48401,12 € - sukauptos mokėtinos sumos (atostogų rezervas) iš savivaldybės biudžeto lėšų, 401,30 € - tiekėjams mokėtinos sumos iš savivaldybės biudžeto lėšų, 24696,10 € - su darbo santykiais susiję įsipareigojimai, t. y. darbo užmokestis darbuotojams už kovo mėn., gyventojų pajamų mokestis bei socialinio draudimo įmokos ir 4,00 € - gautų, bet nepervestų savivaldybei tėvų įmokų likutis.


GRYNASIS TURTAS
		
P05. Grynasis turtas 14166,04 € - tai 2019 metų gruodžio 31 dienos grynojo turto likučio, 
t. y. 13499,46 €, ir einamųjų metų ataskaitinio laikotarpio perviršio, t. y. 666,58 €, suma.
Veiklos rezultatų ataskaitos pagal 2020 m. kovo 31 d. duomenis sumų paaiškinimas:

PAGRINDINĖS VEIKLOS PAJAMOS

Šiaulių jaunųjų turistų centro pagrindinės veiklos pajamas sudaro: finansavimo pajamos ir pagrindinės veiklos kitos pajamos.
P06. Įstaigos pagrindinės veiklos pajamos 2020 m. kovo 31 d. yra 109090,12 €. 
Finansavimo pajamas sudaro 105700,12 € – tai panaudotų finansavimo sumų nepiniginiam turtui įsigyti ir kitoms išlaidoms pajamos iš savivaldybės biudžeto.
Pagrindinės veiklos kitas pajamas 3390,00 € sudaro per ataskaitinį laikotarpį surinktos ir pervestos į Šiaulių miesto savivaldybės biudžetą tėvų įmokų lėšos.

PAGRINDINĖS VEIKLOS SĄNAUDOS

P07. Šiaulių jaunųjų turistų centro per 2020 m. I ketvirtį patirtos sąnaudos sudaro 106945,00 €  Iš jų: 
100841,34 € - darbo užmokesčio ir socialinio draudimo sąnaudos;
1121,46 € – ilgalaikio turto nusidėvėjimo sąnaudos;
3581,23 € – komunalinių paslaugų ir ryšių sąnaudos;
819,48 € – sunaudotų atsargų sąnaudos;
581,46 € – kitų paslaugų sąnaudos.
Darbo užmokesčio ir socialinio draudimo sąnaudas 100841,37 € sudaro: 99289,99 € – darbo užmokesčio sąnaudos, 1551,38 € – socialinio draudimo sąnaudos.

PAGRINDINĖS VEIKLOS PERVIRŠIS AR DEFICITAS

P08. Šiaulių jaunųjų turistų centro pagrindinės veiklos perviršis 2020 m. kovo 31 d. yra 2145,12 €. Tai įstaigos ataskaitinio laikotarpio pagrindinės veiklos pajamų ir pagrindinės veiklos sąnaudų skirtumas.

KITOS VEIKLOS REZULTATAS 

P09. Šiaulių jaunųjų turistų centro kitos veiklos rezultatas 2020 m. kovo 31 d. yra -1478,54 €. Tai įstaigos ataskaitinio laikotarpio kitos veiklos pajamų (1701,00 €)  ir kitos veiklos sąnaudų (3179,54 €) skirtumas.

GRYNASIS PERVIRŠIS AR DEFICITAS PRIEŠ NUOSAVYBĖS METODO ĮTAKĄ

P10. Šiaulių jaunųjų technikų centro ataskaitinio laikotarpio grynasis perviršis prieš nuosavybės metodo įtaką yra 666,58 €, tai pagrindinės veiklos perviršio (2145,12 €) ir kitos veiklos deficito (-1478,54 €) suma.

